Diari Oficial de la Generalitat Valenciana


Sumari del DOGV 9206, del 02-11-2021 (2021/10619)

RESOLUCIÓ de 8 d'octubre de 2021, de la Conselleria d'Educació, Cultura i Esport, per la qual es modifica l'autorització al centre docent estranger Costa Blanca International College, de Benidorm.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10973


Data del document
:   08-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 d'octubre de 2021, de la Conselleria d'Educació, Cultura i Esport, per la qual es modifica l'autorització al centre docent estranger Costa Blanca International College, de Benidorm. [2021/10102]  
Antecedents de fet  
Primer. L'expedient ha sigut iniciat a instàncies del representant de l'entitat titular del centre docent estranger Costa Blanca International College, de Benidorm, que sol·licita modificació de l'autorització per ampliació d'ensenyaments i del nombre de llocs escolars.  
  
Segon. Per Resolució de 8 de setembre de 1995, de la Conselleria de Cultura, Educació i Ciència es va autoritzar el centre per a impartir els següents ensenyaments:  
- Des de Reception (5 anys) fins a Year 13 (17 a 18 anys) per a un màxim de 200 alumnes.  
Tercer. La titularitat del centre ha presentat un escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir ensenyaments des de Nursery (3 a 4 anys) a Year 13 (17 a 18 anys) amb validesa fins a l'11 de desembre de 2024 i amb una capacitat per a acollir 450 alumnes espanyols i estrangers.  
Quart. Consten en l'expedient informes favorables de la Unitat Tècnica i de la Inspecció Educativa de la Direcció Territorial d'aquesta Conselleria a Alacant.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993 hauran d'acreditar els requisits que, per a la creació de centres docents i la validesa oficial plena dels seus ensenyaments exigisca la legislació dels països conformement amb el sistema educatiu dels quals pretenguen impartir-los.  
A fi de complir l'esmentat article, el centre presenta certificat de Fundació British Council, de data 22 de desembre de 2020, que manifesta que «el centre compleix els requisits de l'article 5, número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Nursery (3 a 4 anys) a Year 13 (17 a 18 anys) (?). La inspecció estima que, pel seu personal i instal·lacions, el centre té capacitat per a acollir 450 alumnes.  
Aquesta acreditació té validesa fins a la pròxima inspecció que tindrà lloc no més tard de l'11 de desembre de 2024 (?)»  
3r. Els centres estrangers a Espanya, d'acord amb l'article 6 del Reial decret 806/93, «hauran de complir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola».  
Com que el centre ha realitzat obres, resulta preceptiu sol·licitar un informe a la Unitat Tècnica de la Direcció Territorial d'aquesta Conselleria a València, la qual emet informe favorable, en data 9 de setembre de 2021.  
4t. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyoles, així com de la llengua pròpia de la Comunitat Valenciana establit per l'Administració Educativa.  
Encara que el centre amplia ensenyaments no obligatoris del sistema educatiu espanyol, resulta, no obstant això, necessari sol·licitar un informe respecte de la resta d'ensenyaments obligatoris a la Inspecció d'Educació de la Direcció Territorial d'aquesta Conselleria a València pel temps transcorregut des de la seua última autorització, la qual s'emet en sentit favorable, en data 4 de juny de 2021.  
De conformitat amb el que s'ha exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 28702090  
Denominació genèrica del centre: Centre docent privat estranger.  
  
Denominació específica del centre: Costa Blanca International College.  
Titular: Costa Blanca International College.  
Domicili: Partida de Sanz, s/n.  
Localitat: Benidorm (03696).  
Província: Alacant.  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curriculum per a alumnat espanyol i estranger:  
- Des de Nursery (3 a 4 anys) fins a Year 13 (17 a 18 anys) per a un màxim de 450 alumnes i amb validesa fins a l'11 de desembre de 2024.  
  
Segon  
La present resolució tindrà efectes acadèmics fins a l'11 de desembre de 2024, i ha de ser tot inspeccionat i rebre carta d'acreditació abans de l'expiració d'aquest termini. Transcorregut aquest sense aportar a aquesta Conselleria la certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que exhaureix la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 8 d'octubre de 2021.- El secretari autonòmic d'Educació i Formació Professional: Miguel Soler Gracia.